smcproject/ml-wiki-sentences huggingface dataset:
സർവാത്മകo: ബ്രഹ്മൻ സർവ്വ സൃഷ്ടിയുടെയും ജീവജാലങ്ങളുടെയും ജഡവസ്തുക്കളുടെയും പരമമായ ഉറവിടവും എല്ലായിടത്തും നിറഞ്ഞുനിൽക്കുന്നതുമാണ്.
അപരോക്ഷo: ആത്മീയ അനുഭവത്തിലൂടെയും ആत्मബോധത്തിലൂടെയും ബ്രഹ്മനെ നേരിട്ട് അറിയാൻ കഴിയും.
അവ്യക്തം: ബ്രഹ്മൻ എല്ലാ ദ്വൈതങ്ങളിൽ നിന്നും വ്യത്യസ്തവും വിവേചനങ്ങളിൽ നിന്നും അതീതവുമാണ്, പ്രപഞ്ചത്തിലെ ഐക്യത്തിന്റെയും ഏകത്വത്തിന്റെയും ഉറവിടമാണ്.
അദ്വൈതം: ബ്രഹ്മൻ അദ്വൈതമാണ്, വിഷയവും വസ്തുവും, ഞാനും മറ്റുള്ളവരും, സത്തയും അസത്തും എന്നിങ്ങനെയുള്ള എല്ലാ ദ്വൈതങ്ങളിൽ നിന്നും അതീതമാണ്.
ഈ സവിശേഷതകൾ അദ്വൈത വേദാന്തത്തിലെ ബ്രഹ്മന്റെ സ്വഭാവത്തെക്കുറിച്ച് ഒരു പരിചയം നൽകുകയും ഈ പാരമ്പര്യത്തിലെ പരമമായ അസ്തിത്വത്തിന്റെയും ദൈവത്വത്തിന്റെയും ഊന്നൽ നൽകുകയും ചെയ്യുന്നു.
യഹോവ എന്നും YHWH എന്ന ചതുരക്ഷരിയായും പുരാതന യഹൂദരും യഹോവയുടെ സാക്ഷികളും ദൈവത്തിനെ കുറിക്കുന്നു.
അതേ പേരു തന്നെ ഒരു പറ്റം ക്രിസ്തുമതാനുയായികളും ദൈവത്തിനെ കുറിക്കാൻ ഉപയോഗിക്കാറുണ്ട്.
ക്രിസ്തു മതത്തിൽ പൊതുവെ ദൈവത്തെ കുറിക്കാൻ "കർത്താവ്‌", "ക്രിസ്തു" അഥവാ "" (ഗ്രീക്കിൽ അഡൊണായ്‌); "പിതാവ്, പുത്രൻ, പരിശുദ്ധാത്മാവ് (ത്രീത്വം)" തുടങ്ങിയ സ്ഥാനപ്പേരുകളാണ് ഉപയോഗിക്കുന്നത്.
ഒരു സമ്പൂർണ്ണ ഏകദൈവ വിശ്വാസം വിഭാവനം ചെയ്യുന്ന മതമാണ് ഇസ്‌ലാം.
ഈ ലോകത്തെ സൃഷ്ടിച്ച് നിയന്ത്രിച്ച് പരിപാലിച്ച് പോരുന്ന ഏകനായ ദൈവമുണ്ട്.
ആ ദൈവത്തിന്റെ പേരാണ്  അല്ലാഹു ( الله ).
അല്ലാഹുവിനു മാതാപിതാക്കളോ സന്താനങ്ങളോ ഇല്ല.
തുടക്കമോ ഒടുക്കമോ ഇല്ല, എന്നെന്നും ജീവിച്ചിരിക്കുന്നവൻ.
എല്ലാ അർത്ഥത്തിലും ഏകനാകുന്നു അല്ലാഹു.
അല്ലാഹു മാത്രമാകുന്നു (അല്ലാഹു അല്ലാത്ത) മുഴുവൻ ചരാചരങ്ങളെയും സൃഷ്ടിച്ചത്.
അല്ലാഹു സൃഷ്ടാവ് മാത്രം, സൃഷ്ടിയല്ല.
അവൻ പണ്ടേ ഉള്ളവനാണ്.
അവനെ ആരും സൃഷ്ടിച്ചതല്ല.
മുഹമ്മദ് നബി അടക്കമുള്ള പ്രവാചകൻമാർ ആ അല്ലാഹുവിന്റെ സൃഷ്ടികൾ മാത്രമാണ്.
അഥവാ മനുഷ്യരിൽപെട്ട സന്ദേശവാഹകർ മാത്രം.
അപ്രകാരം മാലാഖമാരും അല്ലാഹുവിന്റെ സൃഷ്ടികൾ മാത്രമാണ്.
ജിന്നുകളും അല്ലാഹുവിന്റെ സൃഷ്ടികൾ മാത്രം.
അല്ലാഹുവിന്റെ (ദൈവത്തിന്റെ) ഭാഗമല്ല.
അല്ലാഹു ഏകനാണ്, സർവ്വജ്ഞനാണ്, സർവ്വ ശക്തനാണ്.
എല്ലാം കേൾക്കുന്നവനും എല്ലാം കാണുന്നവനും എല്ലാം അറിയുന്നവനുമാണ്.
അതെസമയം സർവ്വവ്യാപിയല്ല.
അഥവാ എല്ലാ ചരാചരങ്ങളിലും ദൈവത്തിന്റെ അംശമുണ്ടെന്ന വിശ്വാസം ഇസ്‌ലാമിലില്ല.
അല്ലാഹുവിനു അല്ലാഹു എന്നല്ലാത്ത മറ്റു ധാരാളം പേരുകളുമുണ്ട്.
അർ റഹ്‌മാൻ (പരമകാരുണ്ണികൻ ), അർ റഹീം (കരുണാനിധി) എന്നിവ ഉദാഹരണങ്ങളാണ്.
ദൈവം, God എന്നീ പൊതുനാമങ്ങൾ കൊണ്ട് അല്ലാഹുവിനെ വിളിക്കാമെങ്കിലും മറ്റു മതസ്ഥരുടെ പ്രത്യേക ദൈവനാമങ്ങൾ ഇസ്‌ലാം അംഗീകരിക്കുന്നില്ല.
യഹോവ, ഈശ്വരൻ, അഹുര മസ്ദ തുടങ്ങിയ മറ്റു മതസ്ഥരുടെ ദൈവനാമങ്ങൾ ഇസ്‌ലാം അംഗീകരിക്കുന്നില്ല.
ഈ ഏക ദൈവമായ അല്ലാഹുവിനെ മാത്രമേ ഇസ്‌ലാമിൽ ആരാധിക്കാൻ പാടുള്ളൂ.
പ്രാത്ഥന ഒരു സുപ്രധാന ആരാധനയാണ്.
അതുകൊണ്ട് അല്ലാഹുവിനോട് മാത്രമേ പ്രാർത്ഥിക്കാൻ പാടുള്ളൂ.
പ്രവാചകന്മാർ, മലക്കുകൾ, ഔലിയാക്കൾ (സജ്ജനങ്ങൾ) എന്നിവർ ആരാധനക്കർഹരല്ല.
പ്രകൃതി പ്രതിഭാസങ്ങളോടുള്ള ആരാധന പിന്നീട് ബിംബരാധരയിലേക്കും ബഹുദൈവ ആരാധനയിലേക്കും വഴി തെളിയിച്ചു.
ഭൂമിയിലെ വ്യത്യസ്ത സ്ഥലങ്ങളിൽ കണ്ട് വരുന്ന  ദൈവവിശ്വാസങ്ങളും വ്യത്യസ്തമാണ്..
ഇവ പ്രദേശികവുമാണ്.
ഒരു പ്രദേശത്തെ ഒരു പ്രത്യേക കാലഘട്ടത്തെ അനുസ്മരിപ്പിക്കുന്ന ആചാരങ്ങൾ സംസ്ക്കാരങ്ങൾ ആ നാട്ടിലെ ദൈവ വിശ്വാസത്തിലോ അവ അടങ്ങുന്ന മതങ്ങളിലോ പ്രതിഭലിക്കുന്നതായി നരവംശ ശാസ്ത്രജ്ഞരും പുരാവസ്തു ശാസ്ത്രജ്ഞരും വിലയിരുത്തുന്നു.
ലോകത്തെ ഏറ്റവും പഴക്കമുള്ള ദൈവ വിശ്വാസം ബഹുദൈവ വിശ്വാസം ആയിരുന്നു.
ഏറ്റവും പഴക്കമുള്ള ഗ്രീക്ക് , ഇന്ത്യൻ പ്രാചീന സംസ്ക്കാരങ്ങളിൽ ഈ ആശയം നിലനിന്നിരുന്നു.
ഈജിപ്ത് ൽ നിന്നായിരുന്നു ഏക ദൈവ വിശ്വാസത്തിന് തുടക്കം കുറിക്കുന്നത് എന്ന് വിശ്വസിക്കുന്നു.
ചിലർ രോഗം, അപകടം തുടങ്ങിയ  നിസ്സഹായ അവസ്ഥയിലും മറ്റു ചിലർ സ്വർഗമോഹം/ പറുദീസാ, നരകഭയം, മോക്ഷം, പരമപദപ്രാപ്തി, നിർവാണം തുടങ്ങിയവക്ക്  വേണ്ടിയും ദൈവത്തെ ആരാധിക്കാറുണ്ട്.
ചിലർ പ്രാചീന ദേവതാ സങ്കല്പങ്ങളിലൂടെ ദൈവത്തെ ആരാധിക്കുന്നു.
ദേവീദേവന്മാരുടെ രൂപ വൈഭവങ്ങളെ ആരാധിക്കുന്നതും ദൈവിക സാന്നിധ്യം അപേക്ഷിച്ച് കൊണ്ടാണ്.
THEIST: പ്രപഞ്ചത്തെ സൃഷ്ടിച്ച് പരിപാലിക്കുന്നതോടൊപ്പം മനുഷ്യന്റെ ദൈനംദിന കാര്യങ്ങളിൽ അതീവ ജാഗ്രതയോടെ ശ്രദ്ധിക്കുകയും ഇടപെടുകയും രക്ഷാശിക്ഷകൾ നിർണയിച്ച് നടപ്പിലാക്കുകയും മറ്റും ചെയ്യുന്ന ഒരു സൃഷ്ടാവിൽ  വിശ്വസിക്കുന്നവരെ ഈ വിഭാഗത്തിൽ പെടുത്താവുന്നത്.
മതങ്ങൾ പരിചയപ്പെടുത്തുന്ന അല്ലാഹു, യഹോവ ,ഈശ്വരൻ
DEIST: പ്രപഞ്ചം സൃഷ്ടിക്കുകയും പ്രകൃതിനിയമങ്ങൾ നിർണയിക്കുകയും ചെയ്ത ഒരു ശക്തിയുണ്ടെന്നു മാത്രം വിശ്വസിക്കുന്നവർ ഈ വിഭാഗക്കാരാണ്.
മനുഷ്യന്റെ ജീവിതത്തിൽ ദൈവത്തിനു പ്രത്യേക താൽപ്പര്യമൊന്നും ഉള്ളതായി ഇക്കൂട്ടർ കരുതുന്നില്ല.
PANTHEIST: പ്രകൃതിശക്തിയെ ദൈവമായിക്കരുതുന്നവരാണ് ഈ ഗണത്തിൽപ്പെടുന്നത്.
പ്രപഞ്ചത്തിലെ എല്ലാ പദാർത്ഥങ്ങളിലും ഒരു ചൈതന്യം ഒളി മിന്നുന്നതായി ഇക്കൂട്ടർ വിശ്വസിക്കുന്നു.
ആ ചൈതന്യത്തെ സ്തുതിക്കുകയോ ആരാധിക്കുകയോ ചെയ്യണമെന്ന നിർബ്ബന്ധമൊന്നും പ്രകൃതിവാദികൾക്കില്ല.
മനുഷ്യനെയും പ്രകൃതിയുടെ ഭാഗമായി ഇവർ കാണുന്നു.
അദ്വൈതവാദികളെ ഈ കൂട്ടത്തിൽ ഉൾപ്പെടുത്താവുന്നതാണ്.
വിശ്വാസമനുസരിച്ച് ദൈവശാസ്ത്രജ്ഞന്മാർ ദൈവത്തിന് പല സ്വഭാവങ്ങളും കല്പിച്ചു നൽകിയിട്ടുണ്ട്.
അവയിൽ ഏറ്റവും സാധാരണമായവ താഴെ കൊടുത്തിരിക്കുന്നവയാണ്.
സർവ്വജ്ഞാനിയായിരിക്കുക സർവ്വശക്തനായിരിക്കുക നന്മയുടെ മൂർത്തീഭാവമായിരിക്കുക വിശുദ്ധമായിരിക്കുക അനാദിയായിരിക്കുക ദൈവം യഹോവ അല്ലാഹു പരബ്രഹ്മം ബ്രഹ്മാവ്‌ മഹാവിഷ്ണു ആദിപരാശക്തി വിഭാഗങ്ങൾ ഏകദൈവ വിശ്വാസം പ്രപഞ്ചം  സൃഷ്ടിചത്  അനശ്വരനായ ഒരു  ദൈവമാണെന്നും   അവനാണ്  എല്ലാവിധ  ശക്തിയും, ഭാവിയും  ഭൂതവും  വർത്തമാനവും നിയന്ത്രിക്കുന്നത് അവനാണെന്നും വിശ്വസിക്കുന്നു.
ക്രൈസ്തവർ യഹോവ യിൽ വിശ്വസിക്കുന്നു.
ഹൈന്ദവർ ഏകദൈവമായ പരബ്രഹ്മത്തത്തെ ആരാധിക്കുന്നു.
"ഓം" അഥവാ ഓംകാരം ആണ് പരബ്രഹ്മത്തെ കുറിക്കുന്ന ചിഹ്നം.
തൂണിലും, തുരുമ്പിലും വരെ ദൈവം ഇരിക്കുന്നു എന്നാണ് ഹൈന്ദവ വിശ്വാസം.
ഇതും കാണുക അമ്മ ദൈവം പിതാവായ ദൈവം യഹോവയുടെ സാക്ഷികൾ അവലംബം
സുസ്ഥിര വികസനം ഇംഗ്ലീഷ് വിലാസം https://ml.wikipedia.org/wiki/Sustainable_development
വിഭവങ്ങളുടെ അമിതചൂഷണം നിയന്ത്രിച്ചും പാരിസ്ഥിത ആഘാതങ്ങൾ കുറച്ചും കൈവരിക്കുന്ന വികസനത്തെയാണ് പൊതുവെ സുസ്ഥിര വികസനം (ഇംഗ്ലീഷിൽ: sustainable development ) എന്ന് പറയുന്നത്.
വിഭവങ്ങളുടെ അമിത ചൂഷണം നിയന്ത്രിക്കുന്നതിലൂടെ അവ വരുംതലമുറയ്ക്കു കൂടി പ്രയോജനപ്പെടുത്താൻ  കഴിയണം ഇത് ഇഷ്ടപ്പെടുൻ നിരവധി കാരണങ്ങൾ ഉണ്ട്
തകുംവിധമുള്ള വികസനമാണ് സുസ്ഥിരവികസനമെന്ന ബ്രണ്ഡ്ലന്റ് കമ്മീഷൻ(Brundtland Commission) നൽകിയിട്ടുള്ള നിർവചനമാണ് വ്യാപകമായി സ്വീകരിക്കപ്പെട്ടിട്ടുള്ളത്‌.
"ഭാവി തലമുറയുടെ ആവശ്യങ്ങളെ തൃപ്തിപ്പെടുത്താനുള്ള പര്യാപ്തതയ്ക്ക് വിട്ടുവീഴ്ചയില്ലാതെ ഈ തലമുറയുടെ ആവശ്യങ്ങളെ തൃപ്തിപ്പെടുത്താൻ ഉതകും വിധമുള്ള വികസനമാണ് സുസ്ഥിര വികസനം."
വിഷയവ്യാപ്‌തി സാമ്പത്തികരംഗം പരിസ്ഥിതി സാംസ്കാരികം രാഷ്ട്രീയം സുസ്ഥിര കൃഷി
പരിസ്ഥിതി സൗഹാർദ്ദ രീതികളെ അവലംബിച്ചുള്ള/ മാനുഷിക-പാരിസ്ഥിതിക വ്യവസ്ഥകൾക്ക് കോട്ടം തട്ടാതെയുള്ള കൃഷിയാണ് സുസ്ഥിരകൃഷി.
പരിസ്ഥിതിയ്ക്ക്  കോട്ടം തട്ടാത്തതും മണ്ണിന്റെ സംതുലിതാവസ്ഥ നിലനിർത്തുന്നതും ഈ കൃഷിയുടെ മേന്മകളാണ്.
ജൈവ വസ്തുക്കളുടെ വിഘടനത്തിലൂടെ മികച്ച വിളവ് ലഭ്യമാക്കുന്നതിൽ സുസ്ഥിരകൃഷി മുമ്പിലാണ്.
വൈവിദ്ധ്യമാണ് സുസ്ഥിര കൃഷിയുടെ അടിസ്ഥാന തത്ത്വം.
സുസ്ഥിര വാസ്തുവിദ്യ അവലംബം
ഊരായ്‌മ ക്ഷേത്ര ദേവസ്വങ്ങൾ ഈ ലേഖനം ഒരു അനാഥലേഖനമാണ് .
(2021 ഓഗസ്റ്റ്) ( 2021 ഓഗസ്റ്റ് ) This article does not cite any sources .
Find sources: "ഊരായ്‌മ ക്ഷേത്ര ദേവസ്വങ്ങൾ" – news · newspapers · books · scholar · JSTOR ( 2021 ഓഗസ്റ്റ് ) ( Learn how and when to remove this message ) ഐതീഹ്യം
ഐതീഹ്യമനുസരിച്ച് ഭാർഗ്ഗവക്ഷേത്രമെന്നു അറിയപ്പെട്ടിരുന്ന, ഗോകർണ്ണം മുതൽ കന്യാകുമാരി വരെ  പുരാതന ഭൂവിഭാഗത്തിൽ അസംഖ്യം ദേവസ്വങ്ങളും [Devaswom] അതിൻറെ ക്ഷേത്രങ്ങളും [Hindu Temples] അനുബന്ധമായ പല നിർമ്മിതികളും നിലനിൽക്കുന്നു.
ശ്രീ ശ്രീ ശ്രീ ശങ്കരാചാര്യർ രൂപകല്പന ചെയ്തിട്ടുള്ള ക്ഷേത്ര ആരാധനാ പദ്ധതി യാണ് ഇന്ന് കേരളത്തിലെ ദേവസ്വം ക്ഷേത്രങ്ങളിൽ പിന്തുടർന്നുവരുന്നത്.
സംസ്ഥാനങ്ങളുടെ പുനഃസംഘടനാ നിയമമനുസരിച്ച് [ State Re-organisation Act] ആധുനിക കേരളം രൂപീകൃതമാവുകയും അതനുസരിച്ച് ഭൂവിഭാഗത്തിൻ്റെ അതിരുകൾ പുനർനിർണ്ണയിക്കുകയും ചെയ്യുകയുണ്ടായി.
സനാതന ധർമ്മവ്യവസ്ഥ യിൽ ഊന്നൽ കൊടുത്തുകൊണ്ട്  ബ്രഹ്മാണ്ഡത്തിലെ സർവ്വ ചരാചരങ്ങളും പരസ്പരം ബന്ധപ്പെട്ടിരിക്കുന്നതുൾകൊണ്ട് അവയുടെ സ്വതന്ത്രമായ നിലനിൽപ്പു സാധ്യമാക്കുകയും ഈശ്വരനും പ്രകൃതിയും മനുഷ്യനും എങ്ങിനെ പരസ്പരം ബന്ധപ്പെട്ടിരിക്കുന്നു എന്നും ആത്യന്തികമായി പരമമായ ഈശ്വര സാക്ഷാത്കാരത്തിലൂടെ മോക്ഷത്തിലേക്കു നയിക്കപ്പെടുക എന്നുമുള്ള  ലക്‌ഷ്യത്തോടെയാണ് ഹൈന്ദവ ആരാധനാ പദ്ധതികൾ രൂപപ്പെടുത്തിയിട്ടുള്ളത്.
പൗരാണികമായതും വേദതത്വങ്ങൾ അടിസ്ഥാനമാക്കിയതും ആയിട്ടുള്ള ആചാര - അനുഷ്‌ഠാനങ്ങളും ഈശ്വര ആരാധനാ പദ്ധതികളും തുടരുന്നതും അവ സംരക്ഷിക്കുന്നതും വഴി അതാതു സമൂഹത്തിനും സർവ്വ ചരാചരങ്ങൽക്കും സ്വച്ഛ്‌വും സമാധാന പൂർണ്ണവും സന്തോഷകരവുമായ ജീവിതം അനുഭവഭേദ്യമാകും.
അത്തരത്തിലുള്ള ആചാരാനുഷ്‌ഠാന പദ്ധതിയുടെ ഭാഗമായിട്ടാണ് ക്ഷേത്രങ്ങളും അനുബന്ധ സ്ഥാപനങ്ങളും ഉൾപ്പെട്ട ദേവസ്വങ്ങളും സ്ഥാപിച്ചത്.
ക്ഷേത്രങ്ങൾക്ക് അടിസ്ഥാനമായ പ്രധാനപ്പെട്ട പ്രമാണിക ഗ്രന്ഥങ്ങൾ : തന്ത്രശാസ്ത്രം വസ്‌തുശാസ്ത്രം ജ്യോതിശാസ്ത്രം ദേവസ്വം
വൈദിക ക്ഷേത്ര ആരാധന പദ്ധതിയിൽ ദേവതയ്ക്കു മുന്നിൽ സമർപ്പിക്കപ്പെട്ട ഇളകുന്നതും ഇളകാത്തതുമായ എല്ലാ സ്വത്തുക്കളും ചേർത്ത് പൊതുവായി ഒരു ഉചിതമായ പേരു നൽകി ദേവസ്വം എന്നു പറയുന്നു.
ചുരുക്കി പറഞ്ഞാൽ ദേവൻറെ സ്വത്ത് എന്നും അർത്ഥമാക്കുന്നു.
ഒരോ ദേവസ്വത്തിനും അതിൻറെ സുപ്രധാന ഘടകങ്ങൾ ഉണ്ടായിരിക്കും.
സാധാരണയായി കാണാറുള്ളവ താഴെ പറയുന്നവയാണ്: ക്ഷേത്രം Old structures of a temple at Kannur District, Kerala State
ദേവതയുടെ വാസസ്ഥലമാണ് ഒരു ക്ഷേത്രം.
ഭൂദാനം മുതൽ പ്രതിഷ്‌ഠിക്കുന്നതു വരെ പൂർണ്ണമായും വൈദിക താന്ത്രിക വാസ്തു പദ്ധതിയിൽ അധിഷ്ഠിതമായാണ് നടത്തുന്നത്.
ഒരു ദേവസ്വത്തിനു കീഴിൽ ഒന്നിലധികം ക്ഷേത്രങ്ങളും അനുബന്ധ സ്ഥാപനങ്ങളും ഉണ്ടാകാം.
ഊട്ടുപുര
വിശക്കുന്നവർക്കു ഭക്ഷണം നൽകുന്ന പുണ്ണ്യപ്രവൃത്തി നിർവ്വഹിക്കുന്നതിനാണ് ഊട്ടുപുരകൾ ദേവസ്വം ഭൂമിയിൽ സ്ഥാപിച്ചും നടത്തിച്ചും വരുന്നത്.
മിക്കവാറും ദേവസ്വങ്ങളിൽ ഊട്ടുപുരകൾ നിലവിലുണ്ട്.
വേദ പാഠശാല
ദേവസ്വത്തിനു കീഴിൽ വേദ അദ്ധ്യയനത്തിനായി സ്ഥാപിച്ച വിദ്യാഭ്യാസ സ്ഥാപനങ്ങളാണ് വേദ പാഠശാലകൾ .
ഗോശാല
സാത്വീകതയിൽ മുന്നിൽ നിൽക്കുന്നവയാണ് ഗോക്കൾ.
ഗോക്കളെ ആരാധന ചെയ്യുന്നത് പുണ്യമായാണ് പുരാണങ്ങൾ ഉദ്‌ഘോഷിക്കുന്നത്.
ആയതിനാൽ ദേവസ്വത്തിനു കീഴിൽ ഗോശാലകൾ നടത്തി വരാറുണ്ട്.
ദേവസ്വം ഊരാളന്മാർ
ഓരോ ദേവസ്വത്തിനോടും ചേർന്ന് ആ ദേവസ്വത്തിൻറെ ഊരാളൻ / ഊരാളന്മാരുടെ വാസസ്ഥലവും ഉണ്ടായിരിക്കും.
ആ ഊരാളൻ / ഊരാളന്മാർ ആണ് ആ ദേവസ്വത്തിൻറെ ഉടമസ്ഥരും നടത്തിപ്പുകാരും.
ക്ഷേത്ര സങ്കൽപ്പമനുസരിച്ച് ക്ഷേത്ര ഭരണം നടത്തുവാൻ അധികാരവും അവകാശവും കടമയുമുള്ളവരാണ് ഊരാളന്മാർ.
ദേവതയുടെ രക്ഷിതാവ് എന്ന നിലയിൽ നിരന്തര ബാല്യത്തിലുുള്ള [Perpetual minor] ദേവതയുടെ സ്വത്തുക്കൾ സംരക്ഷിക്കുന്നതാകയാൽ ഹിന്ദു മതധർമ്മ സ്ഥാപന ദാനസ്വത്തുക്കളുടെ നിയമ പ്രകാരം അധികാരപ്പെടുത്തിയിട്ടുള്ളതുമാകുന്നു.
ദേവസ്വം ഭരണം
"The Travancore Devaswom Act" ദേവസ്വങ്ങളെ രണ്ടായി തരം തിരിക്കുന്നു.
"Incorporated Devaswom": സർക്കാർ നേരിട്ട് ഭരണം നടത്തുന്ന ദേവസ്വം.
അവയ്ക്ക് " legal personality" ഉണ്ടായിരിക്കും.
ഈ ആവശ്യത്തിനായി സർക്കാർ ദേവസ്വം ബോർഡ് രൂപീകരിക്കുന്നു.
ഉദാ: ഗുരുവായൂർ ദേവസ്വം ബോർഡ്.
"Unincorporated Devaswom": ട്രസ്ടി/ ട്രസ്റ്റിമാർക്ക് സ്വയംഭരണാധികാരമുള്ള ദേവസ്വം.
ഇവിടെ സർക്കാരിന് പരിമിതമായ മേൽനോട്ടം മാത്രമേയുള്ളൂ.
Unincorporated Devaswom - ൻ്റെ വിവിധ തരങ്ങൾ ഊരായ്മാ ദേവസ്വങ്ങൾ: ഊരാളന്മാരുടെ ഉടമസ്ഥതയിലുള്ള "ഊരായ്‌മ ദേവസ്വങ്ങൾ" ആകുന്നു.
ഊരായ്‌മ ദേവസ്വങ്ങളുടെ ഭരണം അവയുടെ ഊരാളന്മാരിൽ നിക്ഷിപ്തമാണ്.
ഒരു ഊരായ്മാ ദേവസ്വം " Unincorporated Devaswom" ആകുന്നു.
അതിനാൽ നിയമപരമായ വ്യക്തിത്വം അഥവാ " Legal personality" ഇല്ല.
"ഊരായ്‌മ ദേവസ്വങ്ങൾ" സ്വകാര്യ ദേവസ്വങ്ങൾ ആകുന്നു.
അതിനാൽ ക്ഷേത്ര ഭരണത്തിനുള്ള അധികാരം പാരമ്പര്യ പിന്തുടർച്ചാവകാശം [Hereditary Succession] അനുസരിച്ച് യഥാവിധി ഊരാള കുടുംബാംഗങ്ങൾ നിർവ്വഹിക്കുന്നു .
മലബാറിലെ ക്ഷേത്രങ്ങൾ സ്വകാര്യ ഊരായ്‌മ ക്ഷേത്രങ്ങൾ ആകുന്നു.
പൊതു ക്ഷേത്രങ്ങൾ എന്നത് ക്ഷേത്ര സങ്കൽപ്പങ്ങളിൽ മൂർത്തി ഭാവങ്ങൾക്കും ക്ഷേത്ര അനുഷ്‌ഠാനങ്ങൾക്കുമനുസരിച്ച് പ്രത്യേകം സ്ഥാപിക്കപ്പെടുന്നവയാണ്.
പൊതു ക്ഷേത്രങ്ങളുടെ ദേവസ്വങ്ങൾ ഭരണം നടത്തുവാനായി കേരള സർക്കാർ രൂപീകരിച്ചതാണ് മലബാർ ദേവസ്വം ബോർഡ് , തിരുവിതാങ്കൂർ ദേവസ്വം ബോർഡ് , കൊച്ചിൻ ദേവസ്വം ബോർഡ് എന്നീ സ്ഥാപനങ്ങൾ.
സുപ്രധാന നാഴികക്കല്ലുകൾ മത ദാനസ്വത്തുക്കൾ നിയമം XX, 1863 [The Religious Endowments Act XX of 1863]  ബ്രിട്ടീഷ് സർക്കാർ അവസാനമായി മദിരാശി സംസ്ഥാനത്തിലെ മത ദാനസ്വത്തുക്കൾ എല്ലാം സർക്കാർ നിയന്ത്രണത്തിൽ നിന്നും മാറ്റി ട്രസ്ടിമാരിൽ നിക്ഷിപ്‌തമാക്കി.
Regulation VII of 1817.
G.O. 3198, L. M., dated 27-7-1926 പ്രകാരം പ്രകാരം മേൽ നിയമം മലബാറിൽ ബാധകമായിരുന്നില്ല.
ക്ഷേത്ര ദേവസ്വങ്ങളും ഇന്ത്യയുടെ സമ്പദ്ഘടനയും
"Eternal Scientific Publications" പ്രസിദ്ധീകരിച്ച പഠന ഗവേഷണ റിപ്പോർട്ട്  അനുസരിച്ച് ഭാരതത്തിലെ രണ്ട് ദശലക്ഷത്തിലധികം വരുന്ന ക്ഷേത്രങ്ങൾ ദശലക്ഷക്കണക്കിന് ജോലികൾ നിലനിർത്തുകയും ഇന്ത്യയുടെ ജിഡിപിയിലേക്ക് 2.32% കൂട്ടിച്ചേർക്കുകയും ചെയ്യുന്നു.
കേരളത്തിലെ പ്രധാന ക്ഷേത്ര ദേവസ്വങ്ങൾ
ദൈവത്തിൻറെ സ്വന്തം നാട് എന്നറിയപ്പെടുന്ന കേരളത്തിൽ പതിനായിരത്തോളം ക്ഷേത്ര ദേവസ്വങ്ങൾ  പ്രവർത്തിക്കുന്നുണ്ട്.
ഇവിടെയുള്ളവയോ അല്ലെങ്കിൽ ഉണ്ടായിരുന്നതോ ആയ എല്ലാ ദേവസ്വങ്ങളും ഊരായ്‌മ അഥവാ ഊരാണ്മ ദേവസ്വങ്ങളാണ്.
ക്ഷേത്രത്തിൻറെ ദേവസ്വം എന്നും ദേവസ്വത്തിൻറെ ക്ഷേത്രം എന്നും പൊതുവെ പറയാറുണ്ട്.
ചില പ്രധാനമായവ താഴെ കൊടുക്കുന്നു: പദ്മനാഭസ്വാമി ക്ഷേത്രം ദേവസ്വം, തിരുവനന്തപുരം ഗുരുവായൂർ ദേവസ്വം , തൃശ്ശുർ കൂടൽമാണിക്യം ദേവസ്വം , തൃശ്ശുർ കൊട്ടിയൂർ ദേവസ്വം, കണ്ണൂർ [തൃച്ചെറുമണ്ണ്] ചിറക്കൽ കോവിലകം ദേവസ്വം, കണ്ണൂർ കണ്ണങ്കോട് ദേവസ്വം, കണ്ണൂർ പെരളശ്ശേരി ദേവസ്വം, തലശ്ശേരി തിമിരി.
ഊരാണ്മ ദേവസ്വം, കണ്ണൂർ തൃപ്പങ്ങോട് ദേവസ്വം മുതിരേരി ദേവസ്വം വെള്ളാട് ദേവസ്വം, കണ്ണൂർ കരിപ്പാൽ ദേവസ്വം, കണ്ണൂർ ഈശാനമംഗലം.
ഊരാണ്മ ദേവസ്വം, ചേലേരി കളരിവാതുക്കൽ ദേവസ്വം, കണ്ണൂർ തിരുവേഗപ്പുറം ദേവസ്വം, പാലക്കാട് കണ്ണാടിപ്പറമ്പ് ഊരാണ്മ ദേവസ്വം, കണ്ണൂർ മൂഴിക്കുളം ദേവസ്വം, തൃശ്ശുർ തിരുനെല്ലി ദേവസ്വം ഐരാണികുളം ദേവസ്വം , തൃശ്ശുർ പെരിഞ്ചേരി ദേവസ്വം, മട്ടന്നൂർ മാമാനിക്കുന്നു ദേവസ്വം, ഇരിക്കൂർ, കണ്ണൂർ തേത്തോത്ത് ദേവസ്വം, ഈശാനമംഗലം, ചേലേരി, കണ്ണൂർ കേളാലൂർ ഊരാണ്മ ദേവസ്വം, മമ്പറം, കണ്ണൂർ തിരുവമ്പാടി ദേവസ്വം, മമ്പറം, കണ്ണൂർ തിരുവന്നാനി ദേവസ്വം, കയനി, കണ്ണൂർ വാസുപുരം ദേവസ്വം , കയനി, കണ്ണൂർ പുൽപ്പശുക്കാവ് ദേവസ്വം, മട്ടന്നൂർ കടിക്കാവ് ദേവസ്വം, മുഴക്കുന്ന് നാറാത്ത് ഊരാണ്മ ദേവസ്വം, കണ്ണൂർ തിരുവങ്ങാട് ദേവസ്വം, തലശ്ശേരി തിരുവമ്പാടി ദേവസ്വം, കോഴിക്കോട് ശ്രീ പിഷാരികാവ് ദേവസ്വം, കോഴിക്കോട് പൊയിൽക്കാവ് ദേവസ്വം, കോഴിക്കോട് അരങ്ങം ദേവസ്വം മംഗലശ്ശേരി ഇല്ലം ദേവസ്വം, കണ്ണൂർ പാറമേക്കാവ് ദേവസ്വം പടുവിലായി ദേവസ്വം, കണ്ണൂർ തിരുവമ്പാടി ദേവസ്വം, തൃശ്ശൂർ വേളം.
ഊരാണ്മ ദേവസ്വം, കണ്ണൂർ തൃച്ചംബരം ഊരാണ്മ ദേവസ്വം, കണ്ണൂർ കാഞ്ഞിരങ്ങാട് ദേവസ്വം തളിപ്പറമ്പ് ദേവസ്വം , കണ്ണൂർ തിരുനെല്ലി ദേവസ്വം ശ്രീ രാഘവപുരം ദേവസ്വം, കണ്ണൂർ പയ്യന്നൂർ ദേവസ്വം , കണ്ണൂർ മാണിയൂർ ദേവസ്വം , കണ്ണൂർ വൈക്ക്യം ദേവസ്വം കൊടുങ്ങല്ലൂർ ദേവസ്വം ഇളയാവൂർ ദേവസ്വം, കണ്ണൂർ കാപ്പാട്ട്ക്കാവ് ദേവസ്വം, കണ്ണൂർ അഴീക്കോട് ദേവസ്വം , കണ്ണൂർ അക്ളിയത്ത് ദേവസ്വം , കണ്ണൂർ തിരുമാന്ധാംകുന്ന് ദേവസ്വം മക്രേരി ദേവസ്വം , കണ്ണൂർ അമ്പലപ്പുഴ ദേവസ്വം മാടായിക്കാവ് ദേവസ്വം , കണ്ണൂർ ചെറുകുന്ന് ദേവസ്വം , കണ്ണൂർ നീർവേലി ഊരാണ്മ ദേവസ്വം , കണ്ണൂർ എടക്കാട് ദേവസ്വം , കണ്ണൂർ ആറ്റുകാൽ ദേവസ്വം മട്ടന്നൂർ ദേവസ്വം ,കണ്ണൂർ കുമാരനല്ലൂർ ഊരാണ്മ ദേവസ്വം ചേലേരി ദേവസ്വം , കണ്ണൂർ അവലംബം Hindu Religious and Charitable Endowments Department Temples of Kerala (District-wise Volumes) Published by Government of India [Sensus dept.] Thantrasamuchaya, by Chennas Namboothiri.
സ്പൈസ് ഇൻ ഡിസ്ഗൈസ്
2019-ൽ ഇറങ്ങിയ ഒരു അമേരിക്കൻ കമ്പ്യൂട്ടർ അനിമേഷൻ ചലച്ചിത്രമാണ് സ്പൈസ് ഇൻ ഡിസ്ഗൈസ് .
ലോകത്തിലെ ഏറ്റവും മികച്ച ചാരൻ ഒരു പ്രാവായി മാറുമ്പോൾ, ലോകത്തെ രക്ഷിക്കാൻ അവൻ തന്റെ വൃത്തികെട്ട ടെക് ഓഫീസറെ ആശ്രയിക്കണം.
അവലംബം 1 2 3 ↑ ↑ 1 2 ↑ ↑
ടോയ് സ്റ്റോറി 4 ഇംഗ്ലീഷ് വിലാസം https://ml.wikipedia.org/wiki/Toy_Story_4
2019 -ൽ പുറത്തിറങ്ങിയ ഒരു അമേരിക്കൻ 3ഡി കമ്പ്യൂട്ടർ അനിമേഷൻ ചിത്രമാണ് ടോയ് സ്റ്റോറി 4 .
ഇത് പിക്സറിന്റെ ടോയ് സ്റ്റോറി പരമ്പരയിലെ നാലാമത്തെ ഭാഗവും ടോയ് സ്റ്റോറി 3 യുടെ (2010) തുടർച്ചയുമാണ്.
ആൻഡ്രൂ സ്റ്റാന്റണിന്റെയും സ്റ്റെഫാനി ഫോൾസോമിന്റെയും തിരക്കഥയിൽ നിന്ന് ജോഷ് കൂലിയാണ് (അദ്ദേഹത്തിന്റെ ആദ്യ സംവിധാന സംവിധാനത്തിൽ) ഇത് സംവിധാനം ചെയ്തത്.
ജോൺ ലാസെറ്റർ, റാഷിദ ജോൺസ്, വിൽ മക്കോർമാക്, വലേരി ലാപോയിന്റ്, മാർട്ടിൻ ഹൈൻസ് എന്നിവരോടൊപ്പം മൂവരും ഈ കഥ വിഭാവനം ചെയ്തു.
ടോം ഹാങ്ക്സ്, ടിം അല്ലെൻ, ആനി പോട്ട്സ്, ജോവാൻ കുസാക്ക്, ഡോൺ റിക്കിൾസ് (ആർക്കൈവ് റെക്കോർഡിംഗുകൾ വഴി), വാലസ് ഷോൺ, ജോൺ റാറ്റ്സെൻബെർഗർ, എസ്റ്റെല്ലെ ഹാരിസ്, ബ്ലേക്ക് ക്ലാർക്ക്, ജെഫ് പിഡ്ജിയോൺ, ബോണി ഹണ്ട്, ജെഫ് ഗാർലിൻ, ക്രിസ്റ്റൻ ഷാൽ, തിമോത്തി ഡാൾ എന്നിവർ ആദ്യ മൂന്ന് സിനിമകളിൽ നിന്ന് അവരുടെ കഥാപാത്രങ്ങൾ വീണ്ടും അവതരിപ്പിക്കുന്നു.
ഈ ചിത്രത്തിൽ അവതരിപ്പിച്ച പുതിയ കഥാപാത്രങ്ങൾക്ക് ശബ്ദം നൽകിയ ടോണി ഹെയ്ൽ, കീഗൻ-മൈക്കൽ കീ, ജോർദാൻ പീലെ, ക്രിസ്റ്റീന ഹെൻഡ്രിക്സ്, കീനു റീവ്സ്, അല്ലി മക്കി എന്നിവർ അവരോടൊപ്പം ചേർന്നു.
പുറം കണ്ണികൾ Toy Story 4 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Toy Story 4 ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് Toy Story 4 Toy Story 4 at the Big Cartoon DataBase റോട്ടൻ ടൊമാറ്റോസിൽ നിന്ന് Toy Story 4 മെറ്റാക്രിട്ടിക്കിൽ നിന്ന് Toy Story 4 ബോക്സ് ഓഫീസ് മോജോയിൽ നിന്ന് Toy Story 4
കേരളാ ഭൂപരിഷ്കരണ നിയമം
എം.എസിൻറെ നേതൃത്വത്തിൽ നിലവിൽ വന്ന കേരളത്തിലെ ആദ്യമന്ത്രിസഭ ഭൂപരിഷ്കരണവുമായി ബന്ധപ്പെട്ട് സത്വരനടപടികൾ സ്വികരിക്കുകയുണ്ടായി.1957ഡിസംബറിൽ കേരള സംസ്ഥാനത്തെ മുഴുവൻ പ്രദേശങ്ങൾക്കും ബാധകമാകുന്ന വിധത്തിൽ ഒഴിപ്പിക്കൽ നിരോധനനിയമം (The Kerala Stay of Eviction Proceedings Act, 1957) നടപ്പാക്കി.
ഭൂപരിഷ്കരണനിയമം കൊണ്ടുവരുന്നതിൻറെ മുന്നോടിയായാണ് എല്ലാതരം ഒഴിപ്പിക്കലുകളും തടഞ്ഞുകൊണ്ടുള്ള ആദ്യ നിയമം മുൻകൂട്ടിതന്നെ പാസാക്കിയത്.
കേരള കാർഷികബന്ധബിൽ (kerala Agrarian Relations Bill, 1957) എന്നറിയപ്പെടുന്ന ഈ ബില്ലിൽ[7] കൈവശഭൂമിക്ക് പരിധി നിശ്ചയിക്കുക, പാട്ടവ്യവസ്ഥകൾ റദ്ദാക്കുക, എല്ലാ കുടിയാൻമർക്കും കുടിയായ്മ അവകാശവും സ്ഥിരാവകാശവും നൽകുക, ഒഴിപ്പിക്കൽ പൂർണ്ണമായി തടയുക, കുടിയാന്റെ കൈവശഭൂമിയുടെ ജന്മാവകാശം വാങ്ങുന്നതിന് കുടിയാന് അവകാശം ലഭ്യമാക്കുക, ഭൂമിയില്ലാത്ത കർഷകതൊഴിലാളികൾക്കും ഹരിജന, ഗിരിജനങ്ങൾക്കും മിച്ചഭൂമി വിതരണം ചെയ്യുക, ജന്മിത്തം അവസാനിപ്പിക്കുക തുടങ്ങിയ പ്രധാന വകുപ്പുകൾ ഉണ്ടായിരുന്നു.
ബിൽ നിയമസഭ പാസ്സാക്കി ബിൽ രാഷ്ട്രപതിക്കയച്ചെങ്കിലും 1959 ലെ വിമോചന സമരത്തെത്തുടർന്ന് മന്ത്രിസഭയെ പിരിച്ചുവിട്ട് രാഷ്ട്രപതിഭരണം ഏർപ്പെടുത്തി .1960 ൽ ഇടക്കാല തിരഞ്ഞെടുപ്പിനെത്തുടർന്ന് 1960ഫെബ്രുവരി 22-ആം തിയ്യതി, കോൺഗ്രസ്സിന്റെ പിൻതുണയോടെ പട്ടം താണുപ്പിള്ളയുടെ നേതൃത്വത്തിലുള്ള മന്ത്രിസഭ അധികാരത്തിൽ വന്നു.
അത്തരം ഭേദഗതികൾക്കെതിരായി കേരളത്തിലുടനീളം കൃഷിക്കാരുടെ വമ്പിച്ച പ്രക്ഷോഭം അലയടിച്ചുയർന്നു.
ഇതിൻറെ ഫലമായി ബില്ലിലെ 41മുതൽ 56വരെയും, 61മുതൽ 71 വരെയും ഉള്ള വകുപ്പുകൾ കൂടാതെ 59, 8 എന്നീ വകുപ്പുകളുമാണ് നടപ്പിലാകാതെ വന്നത്.
തോട്ടം എന്ന പദത്തിന് മുൻകാലപ്രാബല്യത്തോടെ കൊടുത്ത നിർവ്വചനവും പ്രധാന തടസ്സമായി.
നിയമം മുന്നിൽക്കണ്ട് സ്വത്ത് കൈമാറ്റരേഖകൾ മുൻകൂറുണ്ടാക്കുന്നത് തടയാനായിരുന്നു മൂലനിയമത്തിന് 1957 ഡിസംബർ 18 ആം തിയ്യതി മുതൽ പൂർവ്വകാല പ്രാബല്യം കൊടുത്തിരുന്നത്.
കാർഷിക ബന്ധനിയമം ഭരണഘടനയുടെ 9 ആം പട്ടികയിൽപെടുത്തി സംരക്ഷിക്കണമെന്ന് കർഷകസംഘടനകൾ നിരന്തരം ആവശ്യപ്പെട്ടുവെങ്കിലും, കോടതിയിലുള്ള കേസ്സുകൾ കഴിയുന്നതുവരെ കാത്തിരിക്കുക എന്ന നയമാണ് കേന്ദ്രഗവൺമെൻറ് അനുവർത്തിച്ചത്.
ഇപ്രകാരം പല ന്യുനതകളും നിയമത്തിൽ ഉണ്ടായിട്ടുണ്ടെങ്കിലും, കാർഷികപരിഷ്കരണം മുമ്പോട്ടു കൊണ്ടുപോകുന്നതിനും കേരളത്തിലെ കൃഷിക്കാരുടെ ഐക്യബോധവും പ്രത്യാശയും വളർത്തുന്നതിലും ചരിത്രപ്രധാനമായ പങ്കാണ് കേരള കാർഷികബന്ധനിയമം നിർവ്വഹിച്ചത്.1961ഡിസംബറിൽ സുപ്രിംകോടതി ഒരു വിധിപ്രകാരം, കാസർക്കോട് ഹോസ്ദുർഗ് താലൂക്കുകൾ റയത്ത് വാരി പ്രദേശങ്ങളായതുകൊണ്ട് കേരള കാർഷികബന്ധനിയമം അവിടെ അസാധുവാണെന്ന് പ്രഖ്യാപച്ചു.
നിയമത്തിന്റെ എല്ലാ വകുപ്പുകളും 1970 ജനുവരി ഒന്നിന് നിലവിൽവന്നു.1969‑ലെ ഭേദഗതിയിൽ സംസ്ഥാനത്തെ കാർഷിക ബന്ധങ്ങളിൽ ദൂരവ്യാപകമായ മാറ്റങ്ങളുണ്ടായി.
ഭൂപരിഷ്കരണവുമായി ബന്ധപ്പെട്ട് രണ്ട് സുപ്രധാന നിയമങ്ങൾകൂടി ഐക്യമുന്നണി മന്ത്രിസഭ നടപ്പിലാക്കി.1972‑ലെ കേരള ഭൂപരിഷ്കരണ (ഭേദഗതി) ആക്ടും 1974‑ലെ കേരള കർഷകത്തൊഴിലാളി നിയമവും.
ഭൂപരിഷ്ക്കരണവും മലബാറിലെ പൗരാണിക ക്ഷേത്ര ദേവസ്വം ദാനസ്വത്തുക്കളും
ഭൂപരിഷ്ക്കകരണവും മൗലീകാവകാശംങ്ങളും ↑ ↑
വട്ടശ്ശേരിൽ ദിവന്നാസിയോസ് ഗീവർഗീസ്
വട്ടശ്ശേരിൽ തിരുമേനി (31 ഒക്ടോബർ 1858 - 23 ഫെബ്രുവരി 1934) എന്നറിയപ്പെട്ടിരുന്ന വട്ടശ്ശേരിൽ ഗീവർഗീസ് മാർ ദിവന്നാസിയോസ് മലങ്കര സഭയുടെ ബിഷപ്പും 15-ാമത് മലങ്കര മെത്രാപ്പോലീത്ത ആണ്.
2003-ൽ സഭ മാർ ദിവന്നാസിയോസിനെ വിശുദ്ധനായി പ്രഖ്യാപിച്ചു.
'മലങ്കര സഭാ ഭാസുരൻ എന്നാണ് അദ്ദേഹം അറിയപ്പെടുന്നത്, സഭയ്ക്ക് അദ്ദേഹം നൽകിയ സംഭാവനകളെ മാനിച്ച് സഭ അദ്ദേഹത്തിന് നൽകിയ പദവി.
ഫ്രാൻസിസ് ടി. മാവേലിക്കര ഇംഗ്ലീഷ് വിലാസം https://ml.wikipedia.org/wiki/Francis_T.
_Mavelikkara
പ്രശസ്ത മലയാള നാടകകൃത്താണ് ഫ്രാൻസിസ് ടി. മാവേലിക്കര (ജനനം 1955 - ).
കേരള സാഹിത്യ അക്കാദമി പുരസ്കാരം , മികച്ച നാടകരചനയ്ക്കുള്ള സംസ്ഥാന സർക്കാരിന്റെ പുരസ്കാരം, അബുദാബി ശക്തി അവാർഡ് തുടങ്ങിയ ധാരാളം പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്.
അമ്മയുടെ പേര് മേരിക്കുട്ടി പിതാവിന്റെ പേര് തോമസ് .
നാലു തവണ ദേശീയ പുരസ്‌കാരം നേടിയിട്ടുണ്ട്..
ഇപ്പോൾ കേരള സർക്കാരിന്റെ, നരേന്ദ്രപ്രസാദ് നാടക പഠന ഗവേഷണ കേന്ദ്രത്തിന്റെ ചെയർമാനാനും, കേരള സംഗീത നാടക അക്കാദമി എക്സിക്കുട്ടീവ് അംഗവുമാണ് ഫ്രാൻസിസ് ടി.മാവേലിക്കര
കഴിഞ്ഞ കാലത്തെ സമരങ്ങളെയും, അടിമത്തത്തിൽ നിന്നുമുള്ള മോചനത്തെയും, സ്വാതന്ത്ര്യബോധത്തിലേക്ക്‌ തൊഴിലാളിയെ എത്തിച്ച പ്രസ്ഥാനങ്ങളെയും, മനുഷ്യരെയും, ചരിത്രത്തെയും, ഓർമ്മിപ്പിക്കുന്നതിനു വേണ്ടിയായിരുന്നു പ്രസിദ്ധമായ ദ്രാവിഡവൃത്തം എന്ന നാടകം രചിച്ചതെന്ന് ഇദ്ദേഹം പ്രസ്താവിച്ചിട്ടുണ്ട്.
1960-ൽ മാവേലിക്കരയിലാണ് ഇദ്ദേഹം ജനിച്ചത്.
1982-ൽ കെ.പി.എ.സി. സുലോചനയുടെ സംഘത്തിനുവേണ്ടി നാടകമെഴുതിക്കൊണ്ടാണ് ഇദ്ദേഹം നാടകരചനാരംഗത്ത് പ്രവേശിച്ചത്.
കെ.പി.എ.സി. , കാളിദാസ കലാകേന്ദ്രം തുടങ്ങിയ സംഘങ്ങൾക്ക് ഇദ്ദേഹം നാടകമെഴുതുന്നുണ്ട്.
കൃതികൾ നാടകങ്ങൾ ദ്രാവിഡവൃത്തം ഭാഗപത്രം (ഇത് വെണ്ടർ ഡാനിയൽ സ്റ്റേറ്റ് ലൈസൻസി എന്ന പേരിൽ ചലച്ചിത്രമാക്കപ്പെട്ടിട്ടുണ്ട്).
ഉണ്ണിയാർച്ച കടൽക്കിഴവൻ സ്വപ്നമാളിക രാഷ്ട്രപിതാവ് ചലച്ചിത്രങ്ങൾ വെണ്ടർ ഡാനിയൽ സ്റ്റേറ്റ് ലൈസൻസി പാച്ചുവും കോവാലനും പുരസ്കാരങ്ങൾ അബ്രഹാം, ഒറ്റമരത്തണൽ എന്നീ നാടകങ്ങളുടെ രചനയ്ക്ക് സംസ്ഥാന പ്രൊഫഷണൽ നാടകമത്സരത്തിൽ മികച്ച രചനയ്ക്കുള്ള പുരസ്കാരം - 2014 കേരള സാഹിത്യ അക്കാദമി പുരസ്കാരം സംസ്ഥാന ഗവണ്മെന്റിന്റെ മികച്ച നാടകരചനയ്ക്കുള്ള അവാർഡ് (1997ൽ സമാവർത്തനം , 1999ൽ അയൽക്കൂട്ടം , 2000ൽ അദ്ധ്യാപിക എന്നീ നാടകങ്ങൾക്ക്‌ ലഭിച്ചു) 2001-ൽ അബുദാബി ശക്തി അവാർഡ്‌ കേരള കാത്തലിക്‌ ബിഷപ്പ്‌ കോൺഫറൻസ് മികച്ച നാടകത്തിനു നൽകുന്ന അവാർഡ് ഇ.
എം.എസ്‌ സാംസ്‌കാരിക പഠനകേന്ദ്രത്തിന്റെ അവാർഡ്.
മാസ്റ്റഡോൺ
അതിപുരാതന കാലഘട്ടത്തിൽ വടക്കെ അമേരിക്കയിൽ ജീവിച്ചിരുന്നതും വംശനാശം സംഭവിച്ചതുമായ ഒരു സസ്തനി ആണ് മസ്റ്റഡോൻ .
ഇന്നു കാണപ്പെടുന്ന ആനകളോട് ഇവയ്ക്ക് സാമ്യവും ബന്ധവും ഉണ്ട്.
ആനകളേക്കാൾ നീളമുള്ള കൊമ്പുകളാണ് ഇവയ്ക്ക് ഉണ്ടായിരുന്നത്.
അവസാന ഹിമയുഗ കാലം വരെ (10,000 വർഷം മുമ്പ്) ഇവ നിലനിന്നിരുന്നു എന്നു കരുതുന്നു.
കാലാവസ്ഥാ മാറ്റം ഇവയുടെ വംശനാശത്തിന് കാരണമായിരുന്നു  എന്നു കരുതുന്നു.
വടക്കെ അമേരിക്കയിലെ പല പ്രദേശങ്ങളിൽ നിന്നും ഇവയുടെ അസ്ഥികൂടം കണ്ടെടുത്തിട്ടുണ്ട്.
പുറത്തേക്കുള്ള കണ്ണികൾ Calvin College Mastodon Page Archived 2017-04-10 at the Wayback Machine BBC Science and Nature:Animals - American mastodon Mammut americanum Mammut എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇയോഹിപ്പസ് ഇംഗ്ലീഷ് വിലാസം https://ml.wikipedia.org/wiki/Hyracotherium
54 ദശലക്ഷം വർഷങ്ങൾക്കു മുൻപ് ഇയോസിൻ കാലഘട്ടത്തിലാണ് ഇവ ഉണ്ടായത്.
വടക്കേ അമേരിക്ക , യൂറോപ്പ് എന്നിവിടങ്ങളി‌ൽ നിന്നും ഇയോസിൻ കാലഘട്ടത്തിലെ കുതിരകളുടെ ഫോസിലുകൾ ലഭിച്ചിട്ടുണ്ട്. 'ഉദിക്കുക' എന്നർഥം വരുന്ന 'ഇയോസ്',കുതിര എന്നർത്ഥമുള്ള 'ഹിപ്പോസ്' എന്നീ രണ്ടു ഗ്രീക്ക് വാക്കുകൾ ചേർന്നാണ് ഇയോഹിപ്പസ് എന്ന വാക്കുണ്ടായത്.
ഇയോഹിപ്പസിനുശേഷം ഇയോസിൻ കാലഘട്ടത്തിന്റെ പകുതിയിൽ ഉണ്ടായ മറ്റൊരു തരം കുതിരയാണ് ഒറോഹിപ്പസ് .
Heinrich Harderടെ ചിത്രത്തിലൂടെയുള്ള പുനരാഖ്യാനം
നീർപ്പൊങ്ങല്യം
ബിഗ്നോനിയേസി സസ്യകുടുംബത്തിലെ ഒരു ഇനം സസ്യമാണ് നീർപ്പൊങ്ങല്യം അഥവാ നീർപ്പൊങ്ങ് (Dolichandrone spathacea).
ദക്ഷിണേന്ത്യ , ശ്രീലങ്ക മുതൽ ന്യൂ കാലിഡോണിയ വരെ ഇത് കാണപ്പെടുന്നു.
ശ്രീലങ്കയിൽ, സിംഹളത്തിൽ "දිය දග  - ദിയ ദഗ" എന്നാണ് ഇത് അറിയപ്പെടുന്നത്.
തെക്കുകിഴക്കൻ ഏഷ്യയിൽ, നീർപ്പൊങ്ങല്യത്തിന്റെ ഇലകളും പുറംതൊലിയും പരമ്പരാഗത ഹെർബൽ മരുന്നായി ഉപയോഗിക്കുന്നു, ഇത് ഓറൽ ത്രഷ്, ബ്രോങ്കൈറ്റിസ്, ഗ്യാസ്ട്രോഇന്റസ്റ്റൈനൽ രോഗങ്ങൾ തുടങ്ങിയ ബാക്ടീരിയ അണുബാധകളെ ചികിത്സിക്കാൻ ഉപയോഗിക്കുന്നു.
ഇതും കാണുക തായ്‌ ഭാഷയിൽ แคป่า khae pa എന്നും അറിയപ്പെടുന്ന മാർഖാമിയ സ്റ്റിപ്പുലാറ്റ തായ് ഭാഷയിൽ ดอก แค khae എന്നറിയപ്പെടുന്ന സെസ്ബാനിയ ഗ്രാൻഡിഫ്ലോറ ഭക്ഷ്യയോഗ്യമായ പൂക്കൾ തായ് ചേരുവകളുടെ പട്ടിക അവലംബം പുറത്തേക്കുള്ള കണ്ണികൾ നീർപ്പൊങ്ങല്യം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) നീർപ്പൊങ്ങല്യം എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മഹാവിഷ്‌ണു ഇംഗ്ലീഷ് വിലാസം https://ml.wikipedia.org/wiki/Mahavishnu
ആദിനാരായണൻ അഥവാ മഹാവിഷ്ണു ( ദേവനാഗരി :आदिनारायण/महाविष्णु)( ആദിവിരാടപുരുഷൻ , ത്രിവിക്രമൻ , ഹരി , അനന്തപത്മനാഭൻ , ഈശ്വരൻ , ഭഗവാൻ , പരമാത്മാവ് , പരബ്രഹ്മം , പരാവാസുദേവൻ , സുരേഷൻ (ഈശ്വരന്മാരുടെ ഈശ്വരൻ), മോക്ഷദായകൻ ) ഹിന്ദുമതത്തിലെ ഏറ്റവും പ്രധാനപ്പെട്ട ദൈവമാണ്.
ഹൈന്ദവ വിശ്വാസപ്രകാരം മനുഷ്യന്റെ ഗ്രാഹ്യത്തിനും എല്ലാ ഗുണങ്ങൾക്കും അതീതമായി സമ്പൂർണ്ണ പ്രപഞ്ചങ്ങളുടേയും സംരക്ഷകൻ എന്നറിയപ്പെടുന്നു.
ആയതിനാൽ അദ്ദേഹം ക്ഷീരപഥ തേജസ്വിജനമൺഡലത്തിൽ അനന്തമായി ശയിക്കുന്നു എന്ന്‌ വിശ്വസിക്കപ്പെടുന്നു.
വ്യാഴാഴ്ച, തിരുവോണം നക്ഷത്രം, ഏകാദശി തുടങ്ങിയവ ശ്രീമഹാവിഷ്ണുവിന് പ്രധാന ദിവസങ്ങളാണ്.
ശ്രീമഹാവിഷ്ണു ഭക്തർക്ക് വിശേഷാൽ  അനുഗ്രഹം ചൊരിയുന്ന ദിവസമായി വ്യാഴം കണക്കാക്കപ്പെടുന്നു.
വിഷു, ദീപാവലി, ഓണം, വൈശാഖ പുണ്യമാസം തുടങ്ങിയവ ശ്രീമഹാവിഷ്ണുവിന് വിശേഷ ദിവസങ്ങൾ.
മഹാവിഷ്‌ണു അഥവാ കാരണദോക്ഷായി (പരബ്രഹ്മം, ആദിവിരാടപുരുഷൻ, ആദിനാരായണൻ) പരമോന്നതനും, സ്വയം പരബ്രഹ്മമവുമായതിനാൽ പങ്കാളികൾ ആരുമുണ്ടെന്ന്‌ സങ്കൽപ്പിക്കപ്പെടുന്നില്ലാ.
വിഷ്‌ണുഭാവത്തിൽ / ഗർഭോദകശായി അദ്ദേഹത്തിന് മഹാലക്ഷ്മി (ശ്രീദേവി), ഭൂദേവി/ഭൂമിദേവി , നിളാദേവി , തുളസി തുടങ്ങിയ പങ്കാളികളുണ്ടന്ന്‌ വിശ്വസിക്കപ്പെടുന്നു.
ഈ പ്രക്രിയ ബഹു പ്രപഞ്ചങ്ങളെ സൂചിപിക്കുന്നു.
ദൈവാനുഗ്രഹം അഥവാ ദൈവാധീനം (ഈശ്വരാധീനം) മഹാവിഷ്ണു ഭഗവാന്റെ അനുഗ്രഹമായി പറയപ്പെടുന്നു.
അതിനാൽ ആദിനാരായണനെ ഭജിക്കുന്നവർക്ക് ആപത്തുകളോ അനർഥങ്ങളോ ബാധിക്കുകയില്ല എന്നാണ് വിശ്വാസം.
നിത്യവും മഹാവിഷ്ണുവിനെയോ അവതാരങ്ങളെയോ ആരാധിക്കുന്ന ഭക്തന്മാരുടെ ആത്മാവ് മരണാനന്തരം മഹാവിഷ്ണുസാരൂപ്യം നേടി സാക്ഷാൽ മഹാവിഷ്ണുവായി തീരുന്നുവെന്നും, മഹാവൈകുണ്ഠത്തിൽ എത്തിച്ചേർന്നു മഹാവിഷ്ണുവിങ്കൽ ലയിച്ചു മോക്ഷം പ്രാപിക്കുന്നുവെന്നുമാണ് വിശ്വാസം.
ബ്രഹ്മത്തിന്റെ സമ്പൂർണ്ണ സങ്കൽപ്പമായി മഹാവിഷ്‌ണു അറിയപ്പെടുന്നു.
ഗൗഡീയ വൈഷ്‌ണവിസം ( വൈഷ്ണവിസത്തിന്റെ വിദ്യാലയം) സാത്വത-തന്ത്ര മൂന്ന് വ്യത്യസ്ത രൂപങ്ങൾ വിവരിക്കുന്നു.
കാരണോദക്ഷായി വിഷ്‌ണുവായും(മഹാവിഷ്‌ണു), ഗർഭോദക്ഷായി വിഷ്ണുവായും, ക്ഷീരോദക്ഷായി വിഷ്ണുവായും.